- ዮሃኒሳ ቆንጬꬃ
- <
- 4
- >

4
ሳሎን ዴዒያ ጎይኖ ዎጋ
1 ሄሳፌ ጉዬ፥ ታኒ ሳሎ ፄሊያ ዎዴ ዶዬቲዳ ፔንጌ ቤዓስ። ቃሲ ታ ካሴ ሲዒዳ ሞይዜ ጊርሳ ሜላይ ታኮ፥ «ሃ ኬያ፤ ሃይሳፌ ጉዬ፥ ሃናናው ዴዒያባ ታ ኔና ቤሳና» ያጊስ። 2 ሄ ዎዴ ታ ኣያናን ሃሬታዳ ዴዓይስ። ሄኮ፥ ሳሉዋን ኣራታ ቦላ ኢሶይ ኡቲዳይሳ ቤዓስ። ሂዝ 1፡26-28፤ 10፡1 3 ሄ ኡቲዳይሳ ማላይ ኢያስጴዴኔ ሳርዲዮና ጊያ ኣልዖ ሹቻ ሜላ። ኢያ ኣራታ ዩሹዋን ኣልዖ ሹቺ ዳኒያ ዙላይ ዴዔስ። 4 ሄ ኣራታ ዩሹዋን ላታማኔ ኦይዱ ኣራታቲ ዴዖሶና፤ ኤንታ ቦላ ቦꬃ ማዖ ማዒዲ፥ ሁዔን ዎርቃ ካላቻ ዎꬂዳ ላታማኔ ኦይዱ ጪማቲ ኡቲዶሶና። 5 ኣራታፔ ዎልዓንꬂ፥ ጉንꬂኔ ዴሾይ ኬዬስ። ኣራታ ሲንꬃን ላፑን ፖዒያ ፆምፔቲ ዴዖሶና፤ ኤንቲ ላፑን ፆሳ ኣያናታ። ኬሳ 19፡16፤ ዮ.ቆ 1፡4፤ ዮ.ቆ 8፡5፤ 11፡19፤ 16፡18፤ ሂዝ 1፡13፤ ዛካ 4፡2 6 ኣራታ ሲንꬃን ቢሪሌ ዳኒያ ጶሊያ ቡርጩኮ ኣባይ ዴዔስ። ሂዝ 1፡22 ሂዝ 1፡5-10፤ 10፡14
ሲንꬃራኔ ጉዬራ ኣይፌይ ዴዒያ ኦይዱ ዴዖራ ዴዒያ ሜꬌቴꬃቲ ኣራታ ዩሹዋኒኔ ኣራታ ጊዶን ዴዖሶና። 7 ኮይሮ ሜꬌቴꬃ ሜꬎይ ጋሞ ዳኔስ፤ ናምዓንꬆይ ቦሪ ዳኔስ፤ ሄꬓንꬆይ ኣሴ ዳኔስ፤ ቃሲ ኦይዳንꬆይ ፒራꬊያ ኣርጋንꬂ ዳኔስ። 8 ኦይዱ ሜꬌቴꬃታ ኡባስ ኡሱፑን ቄፌይ ዴዔስ፤ ኤንታ ኣሳቴꬃ ኡባይ ኣይፌን ኩሚስ። ሂዝ 1፡18፤ 10፡12፤ ኢሳ 6፡2 ኤንቲ ቃማኔ ጋላስ ቃንፆና፥
«ጌሻው፥ ጌሻው፥ ጌሻው፥
ጎዳው፥ ኡባፌ ዎልቃማ ፆሳው፥
ካሴካ፥ ሃዒካ ዴዔይሶ፥ ሲንꬃፌ ያናይሶ»
ያጎሶና። 9 ሄ ሜꬌቴꬃቲ ኣራታን ኡቲዳይሳሲኔ ሜሪናው ዴዔይሳስ ሳባ፥ ቦንቾኔ ጋላታ ኢሚዳ ዎዴ 10 ላታማኔ ኦይዱ ጪማቲ ኣራታን ኡቲዳይሳኔ ሜሪናው ዴዔይሳ ሲንꬃን ጉፋኒዲ ጎይኒዶሶና፤ ባንታ ካላቻ ኣራታ ሲንꬃን ዎꬂዲ፥
11 «ኑ ጎዳው፥ ኑ ፆሳው፥
ኔኒ ቦንቾ፥ ሳባኔ ዎልቃ ኤካናው ቤሳሳ።
ኔኒ ኡባ ሜꬋዳሳ፤
ኡባባይ ኔ ሼኒያዳ ሃኒስ፥ ሜꬌቲስ»
ያጊዶሶና።

- ዮሃኒሳ ቆንጬꬃ
- <
- 4
- >

4:2 ሂዝ 1፡26-28፤ 10፡1

4:5 ኬሳ 19፡16፤ ዮ.ቆ 1፡4፤ ዮ.ቆ 8፡5፤ 11፡19፤ 16፡18፤ ሂዝ 1፡13፤ ዛካ 4፡2

4:6 ሂዝ 1፡22

4:6 ሂዝ 1፡5-10፤ 10፡14

4:8 ሂዝ 1፡18፤ 10፡12፤ ኢሳ 6፡2

© 2011 WBT