- ዮሃኒሳ ቆንጬꬃ
- <
- 7
- >

7
144፥000 ኣሳታ ቦላ ማታሜይ ዎሴቲስ
1 ሄሳፌ ጉዬ፥ ኦይዱ ኪታንቾቲ ኦይዱ ሳዓ ጋፃን ኤቂዳይሳታ ቤዓስ። ሄ ኪታንቾቲ ሳዓ ቦላ ዎይኮ ኣባ ቦላ ዎይኮ ኣይ ሚꬃ ቦላ ጫርኮይ ኦይዱ ሳዓ ጋፃፔ ጫርኮና ሜላ ቴቂዶሶና። ኤር 49፡36፤ ዳኔ 7፡2፤ ዛካ 6፡5 2 ቃሲ ዴዖ ፆሳ ማታሚያ ኦይኪዳ ሃራ ኪታንቾይ ዶሎሃ ባጋፌ ኬዬይሳ ቤዓስ። ሄ ኪታንቾይ ባ ቃላ ꬎቁ ኦꬂዲ፥ ሳዓኔ ኣባ ቆሃናው ዎልቂ ኢሜቲዳ ኦይዱ ኪታንቾታ፥ 3 ፄጊዲ፥ «ኑኒ ፆሳ ኣይሌታ ሶምዖን ማታሚያ ዎꬃና ጋካናው ቢታ ዎይኮ ኣባ ዎይኮ ሚꬃ ቆሆፒቴ» ያጊስ። ሂዝ 9፡4
4 ያቲን፥ ታኒ ፆሳ ማታሜይ ሶምዖን ዎሴቲዳይሳታ ፓይዱዋ ሲዓስ። ኢስራዔሌ ማይዛታ ኡባፌ ፄታኔ ኦይታማኔ ኦይዱ ሙኩሉ ኣሳስ ሶምዖን ማታሜ ዎꬂስ።
5 ዪሁዳ ዜሬꬃፌ ታማኔ ናምዑ ሙኩሉ፥
ሮቤላ ዜሬꬃፌ ታማኔ ናምዑ ሙኩሉ፥
ጋዴ ዜሬꬃፌ ታማኔ ናምዑ ሙኩሉ፥
6 ኣሴሬ ዜሬꬃፌ ታማኔ ናምዑ ሙኩሉ፥
ኒፍታሌሜ ዜሬꬃፌ ታማኔ ናምዑ ሙኩሉ፥
ሚናሴ ዜሬꬃፌ ታማኔ ናምዑ ሙኩሉ፥
7 ሲሞና ዜሬꬃፌ ታማኔ ናምዑ ሙኩሉ፤
ሌዌ ዜሬꬃፌ ታማኔ ናምዑ ሙኩሉ፥
ዪሳኮሬ ዜሬꬃፌ ታማኔ ናምዑ ሙኩሉ፥
8 ዛቢሎኔ ዜሬꬃፌ ታማኔ ናምዑ ሙኩሉ፥
ዮሴፋ ዜሬꬃፌ ታማኔ ናምዑ ሙኩሉ፥
ቢኒያሜ ዜሬꬃፌ ታማኔ ናምዑ ሙኩሉ፥
ኣሳ ሶምዖን ማታሜ ዎꬂስ።
ቦꬃ ማዖ ማዒዳ ዳሮ ኣሳታ
9 ሄሳፌ ጉዬ፥ ዜሬꬂ ኡባፌ፥ ካዎቴꬃ ኡባፌ፥ ያራ ኡባፌኔ ዱማ ዱማ ዶናፔ ዛዊ ባይና ዳሮ ኣሳ ቤዓስ። ሄ ኣሳይ ቦꬃ ማዖ ማዒዲ፥ ዛምባ ሃይꬂ ባንታ ኩሼን ኦይኪዲ፥ ኣራታ ሲንꬃኒኔ ዶርሳ ሲንꬃን ኤቂዶሶና። 10 ኤንቲ ባንታ ቃላ ꬎቁ ኦꬂዲ፥ «ኣቶቴꬃይ ኣራታን ኡቲዳ ኑ ፆሳፌኔ ዶርሳፌ ዬስ» ያጊዶሶና።
11 ኪታንቾቲ ኡባይ፥ ኣራታ፥ ጪማታኔ ኦይዱ ሜꬌቴꬃታ ዩሹዋን ኤቂዶሶና። ኤንቲ ኣራታ ሲንꬃን ጉፋኒዲ ፆሳ ጎይኒዶሶና።
12 «ኣሚንዒ!
ኣንጆይ፥ ቦንቾይ፥ ጪንጫቴꬃይ፥ ጋላታይ፥ ሳባይ
ዎልቃይ፥ ሚኖቴꬃይ ሜሪ ሜሪናው
ኑ ፆሳስ ጊዶ።
ኣሚንዒ!»
ያጊዶሶና።
13 ጪማታፔ ኢሶይ ታኮ፥ «ሃ ቦꬃ ማዑዋ ማዒዳ ኣሳቲ ኦናንቴ? ኤንቲ ኣዉፔ ዪዶና?» ያጊዲ ኦይቺስ።
14 ታኒ ዛራዳ፥ «ጎዳው፥ ኔ ኤራሳ» ያጋስ።
ኢካ ታኮ፥ «ሃይሳቲ ዳሮ ዋዬ ዋዪዲ ኣꬊዳይሳታ። ኤንቲ ባንታ ማዑዋ ዶርሳ ሱꬃን ሜጪዲ ጌሺዶሶና። ዳኔ 12፡1፤ ማቶ 24፡21፤ ማር 13፡19 15 ሄሳ ጊሾ፥
ኤንቲ ፆሳ ኣራታ ሲንꬃን ጊዲዲ
ቃማኔ ጋላስ ኢያ ኬꬃን ኦꬆሶና።
ቃሲ ኣራታ ቦላ ኡቲዳይሲ ኤንታው ኩያ ጊዳና።
16 ሂዛፔ ጉዬ፥ ኤንቲ ኮሻቶኮና፥ ሳሞቶኮና።
ኣዊ ዎይኮ ሚሺ ኤንታ ሜና። ኢሳ 49፡10
17 ኣራታ ጊዶን ኡቲዳ ዶርሳይ ኤንታ ሄማና።
ዴዖ ፑልቶ ሃꬃኮ ኤንታ ካሌꬃና።ማዝ 23፡1፤ ሂዝ 34፡23፤ ማዝ 23፡2፤ ኢሳ 49፡10፤ ኢሳ 25፡8
ፆሳይ ኤንታ ኣይፊያፔ ኣፉꬃ ኡባ ቁቻና»
ያጊስ።

- ዮሃኒሳ ቆንጬꬃ
- <
- 7
- >

7:1 ኤር 49፡36፤ ዳኔ 7፡2፤ ዛካ 6፡5

7:3 ሂዝ 9፡4

7:14 ዳኔ 12፡1፤ ማቶ 24፡21፤ ማር 13፡19

7:16 ኢሳ 49፡10

7:17 ማዝ 23፡1፤ ሂዝ 34፡23፤ ማዝ 23፡2፤ ኢሳ 49፡10፤ ኢሳ 25፡8

© 2011 WBT